Oficiālais Vēstnesis L 107 , 04/05/2000 Lpp. 0026 - 0027



Komisijas Direktīva 2000/22/EK (2000. gada 28. aprīlis), ar ko tehnikas attīstībai pielāgo Padomes Direktīvu 87/402/EEK par šauras riteņu bāzes lauksaimniecības un mežsaimniecības riteņtraktoru apgāšanās aizsargkonstrukcijām, kas piestiprinātas vadītāja sēdekļa priekšā (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 74/150/EEK (1974. gada 4. marts) par dalībvalstu tiesību aktu tuvināšanu attiecībā uz lauksaimniecības un mežsaimniecības riteņtraktoru tipa apstiprinājumu [1], kurā jaunākie grozījumi izdarīti ar Direktīvu 2000/2/EK [2], un jo īpaši tās 11. pantu, ņemot vērā Padomes Direktīvu 87/402/EEK (1987. gada 25. jūnijs) par šauras riteņu bāzes lauksaimniecības un mežsaimniecības riteņtraktoru apgāšanās aizsargkonstrukcijām, kas piestiprinātas vadītāja sēdekļa priekšā [3], kas stiprinātas traktora vadītāja sēdekļa priekšā, kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un īpaši tā 11. pantu, tā kā: (1) Lai uzlabotu drošību, jānoskaidro metodes, ar kurām pārbauda lauksaimniecības un mežsaimniecības šauras riteņu bāzes riteņtraktoru apgāšanās aizsargkonstrukcijas, kas stiprinātas traktora vadītāja sēdekļa priekšā, ņemot vērā aprīkojuma dažādību. (2) Šo konstrukciju testa metodes būtu jāsaskaņo ar tām, kas izklāstītas Ekonomiskās sadarbības un attīstības organizācijas (ESAO) 6. kodeksā, kas attiecas uz lauksaimniecības traktoru apgāšanās aizsargkonstrukciju oficiālajiem testiem. (3) Attiecīgi būtu jāgroza Direktīva 87/402/EEK. (4) Šajā direktīvā paredzētie pasākumi ir saskaņā ar atzinumu, ko sniegusi Komiteja pielāgošanai tehnikas attīstībai, kas izveidota saskaņā ar Direktīvas 74/150/EEK 12. pantu, IR PIEŅĒMUSI ŠO DIREKTĪVU. 1. pants Ar šo Direktīvas 87/402/EEK I līdz V un VII pielikumā izdara grozījumus saskaņā ar šīs direktīvas pielikumu. 2. pants 1. No 2001. gada 1. jūlija dalībvalstis nedrīkst: - atteikties piešķirt traktoru EK tipa apstiprinājumu, izdot Direktīvas 74/150/EEK 10. panta 1. punkta trešajā ievilkumā paredzēto dokumentu vai piešķirt dalībvalsts tipa apstiprinājumu kādam traktoru tipam, vai - aizliegt uzsākt traktoru ekspluatāciju, ja minētie traktori atbilst ar šo direktīvu grozītās Direktīvas 87/402/EEK prasībām. 2. No 2002. gada 1. janvāra dalībvalstis: - vairs nedrīkst izdot Direktīvas 74/150/EEK 10. panta 1. punkta trešajā ievilkumā minēto dokumentu nevienam traktoru tipam, kas neatbilst ar šo direktīvu grozītās Direktīvas 87/402/EEK prasībām, - var atteikt tāda traktoru tipa dalībvalsts tipa apstiprinājumu, kas neatbilst ar šo direktīvu grozītās Direktīvas 87/402/EEK prasībām. 3. pants 1. Dalībvalstīs stājas spēkā normatīvi un administratīvi akti, kas vajadzīgi, lai vēlākais līdz 2001. gada 30. jūnijam izpildītu šīs direktīvas prasības. Par to dalībvalstis tūlīt informē Komisiju. Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāmas šādas atsauces. 2. Dalībvalstis dara zināmus Komisijai to savu tiesību aktu galvenos noteikumus, ko tās pieņēmušas jomā, uz kuru attiecas šī direktīva. 4. pants Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. 5. pants Šī direktīva ir adresēta dalībvalstīm. Briselē, 2000. gada 28. aprīlī Komisijas vārdā — Komisijas loceklis Erkki Liikanen [1] OV L 84, 28.3.1974., 10. lpp. [2] OV L 21, 26.1.2000., 23. lpp. [3] OV L 220, 8.8.1987., 1. lpp. -------------------------------------------------- PIELIKUMS Ar šo Direktīvas 87/402/EEK I līdz V un VII pielikumā izdara šādus grozījumus. 1. I pielikumā 1. punktu aizstāj ar šādu punktu: "1. Piemēro ESAO 6. kodeksa 1. punkta prasības (1987. gada 24. novembra Galīgais lēmums C(87) 53, kurā jaunākie grozījumi izdarīti 1999. gada 3. martā), izņemot 1.1. punktu." 2. II pielikumu aizstāj ar šādu pielikumu: " II PIELIKUMS TEHNISKĀS PRASĪBAS Lauksaimniecības un mežsaimniecības šauras riteņu bāzes riteņtraktoru vadītāja sēdekļa priekšā stiprināto apgāšanās aizsargkonstrukciju EK detaļas tipa apstiprinājuma tehniskās prasības ir noteiktas ESAO 6. kodeksa 3. punktā (1987. gada 24. novembra Galīgais lēmums C(87) 53, kurā jaunākie grozījumi izdarīti 1999. gada 3. martā). Šīs tehniskās prasības nepiemēro attiecībā uz tām 3. punkta nodaļām, kas attiecas uz testa ziņojumu, nelielām modifikācijām un identifikāciju. " 3. Direktīvas III, IV un V pielikumu svītro. 4. Direktīvas VII pielikuma pirmo ievilkumu aizstāj ar šādu ievilkumu: "— taisnstūra, kurā atrodas mazais burts "e"., kam seko tās dalībvalsts pazīšanas numurs, kura piešķīrusi detaļas tipa apstiprinājumu: 1 — Vācijai, 2 — Francijai, 3 — Itālijai, 4 — Nīderlandei, 5 — Zviedrijai, 6 — Beļģijai, 9 — Spānijai, 11 — Apvienotajai Karalistei, 12 — Austrijai, 13 — Luksemburgai, 17 — Somijai, 18 — Dānijai, 21 — Portugālei, 23 — Grieķijai, 24 — Īrijai,". --------------------------------------------------